CELEX: 32006R1805
Language: lv
Date: 2006-12-07 00:00:00
Title: Komisijas Regula (EK) Nr. 1805/2006 ( 2006. gada 7. decembris ), ar kuru attiecībā uz tiamfenikolu, fenvalerātu un meloksikāmu groza I pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos   (Dokuments attiecas uz EEZ)

8.12.2006   
            
            
               LV
            
            
               Eiropas Savienības Oficiālais Vēstnesis
            
            
               L 343/66
            
         
      KOMISIJAS REGULA (EK) Nr. 1805/2006
   (2006. gada 7. decembris),
   ar kuru attiecībā uz tiamfenikolu, fenvalerātu un meloksikāmu groza I pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), un jo īpaši tās 2. pantu,
   ņemot vērā Eiropas Zāļu aģentūras atzinumus, ko sagatavojusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, kuras Kopienā izmanto veterinārajās zālēs, kas paredzētas produktīvajiem dzīvniekiem, jānovērtē saskaņā ar Regulu (EEK) Nr. 2377/90.
            
         
               (2)
            
            
               Tiamfenikols ir iekļauts Regulas (EEK) Nr. 2377/90 I pielikumā attiecībā uz liellopu muskuļiem, taukiem, aknām, nierēm un pienu, kā arī attiecībā uz vistu muskuļiem, ādu, taukiem, aknām un nierēm, izņemot dzīvniekus, no kuriem iegūst olas lietošanai pārtikā. Turklāt tiamfenikols ir iekļauts šīs regulas III pielikumā attiecībā uz cūku sugas dzīvnieku muskuļiem, ādu, taukiem, aknām un nierēm. Pārbaudot informāciju, ko pieteikuma iesniedzējs sniedzis, lai noteiktu galīgo maksimāli pieļaujamo tiamfenikola atlieku daudzumu cūku sugas dzīvniekos, uzskata par atbilstošu grozīt ierakstu par tiamfenikolu Regulas (EEK) Nr. 2377/90 I pielikumā attiecībā uz visu produktīvo sugu dzīvnieku muskuļiem, taukiem, aknām, nierēm un pienu, izņemot dzīvniekus, no kuriem iegūst olas lietošanai pārtikā. Maksimāli pieļaujamo atlieku daudzumu taukos, aknās un nierēs nepiemēro zivīm.
            
         
               (3)
            
            
               Fenvalerāts ir iekļauts Regulas (EEK) Nr. 2377/90 III pielikumā attiecībā uz liellopu muskuļiem, taukiem, aknām, nierēm un pienu. Šie pagaidu maksimāli pieļaujamie atlieku daudzumi bija spēkā līdz 2006. gada 1. jūlijam. Pārbaudot informāciju, ko pieteikuma iesniedzējs sniedzis, lai noteiktu galīgo maksimāli pieļaujamo fenvalerāta atlieku daudzumu attiecībā uz liellopiem, uzskata par atbilstošu iekļaut fenvalerātu Regulas (EEK) Nr. 2377/90 I pielikumā attiecībā uz liellopu muskuļiem, taukiem, aknām, nierēm un pienu.
            
         
               (4)
            
            
               Meloksikāms ir iekļauts Regulas (EEK) Nr. 2377/90 I pielikumā attiecībā uz liellopu, cūku un zirgu dzimtas dzīvnieku muskuļiem, aknām un nierēm, kā arī attiecībā uz liellopu pienu. Pēc tam, kad tika izskatīts pieteikums par maksimāli pieļaujamo meloksikāma atlieku daudzumu noteikšanu attiecībā uz trušiem un kazu pienu, uzskata par atbilstošu grozīt ierakstu par meloksikāmu šajā pielikumā attiecībā uz trušu un kazu muskuļiem, aknām un nierēm, kā arī attiecībā uz kazu pienu.
            
         
               (5)
            
            
               Tādēļ Regula (EEK) Nr. 2377/90 attiecīgi jāgroza.
            
         
               (6)
            
            
               Līdz šīs regulas piemērošanai ir jāatvēl pietiekams laikposms, lai dalībvalstis, ņemot vērā šīs regulas noteikumus, varētu veikt pielāgojumus, kas saistībā ar šo regulu var būt vajadzīgi attiecīgo veterināro zāļu tirdzniecības atļaujās, kuras piešķir saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2).
            
         
               (7)
            
            
               Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 I pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2007. gada 8. februāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 7. decembrī
      
         
            Komisijas vārdā —
         
            priekšsēdētāja vietnieks
         
         Günter VERHEUGEN
         
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 1729/2006 (OV L 325, 24.11.2006., 6. lpp.).
   
      (2)  OV L 311, 28.11.2001., 1. lpp. Direktīvā grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   
      PIELIKUMS
      Regulas (EEK) Nr. 2377/90 I pielikumā iekļauj šādas vielas (to farmakoloģiski aktīvo vielu saraksts, kurām ir noteikts maksimāli pieļaujamais atlieku daudzums):
      1.   Pretinfekcijas līdzekļi
      1.2.   Antibiotikas
      1.2.5.   Florfenikols un attiecīgie savienojumi
      
         
                     Farmakoloģiski aktīvā(-ās) viela(-as)
                  
                  
                     Marķieratliekas
                  
                  
                     Dzīvnieku suga
                  
                  
                     Maksimāli pieļaujamais atlieku daudzums
                  
                  
                     Mērķaudi
                  
               
                     “Tiamfenikols
                     
                  
                  
                     Tiamfenikols
                  
                  
                     Visas produktīvās sugas (1)
                     
                  
                  
                     50 μg/kg
                  
                  
                     Muskuļi (2)
                     
                  
               
                     50 μg/kg
                  
                  
                     Tauki (3)
                     
                  
               
                     50 μg/kg
                  
                  
                     Aknas
                  
               
                     50 μg/kg
                  
                  
                     Nieres
                  
               
                     50 μg/kg
                  
                  
                     Piens
                  
               
      2.   Pretparazītu līdzekļi
      2.2.   Līdzekļi pret ektoparazītiem
      2.2.3.   Piretroīdi
      
         
                     Farmakoloģiski aktīvā(-ās) viela(-as)
                  
                  
                     Marķieratliekas
                  
                  
                     Dzīvnieku suga
                  
                  
                     Maksimāli pieļaujamais atlieku daudzums
                  
                  
                     Mērķaudi
                  
               
                     “Fenvalerāts
                     
                  
                  
                     Fenvalerāts (RR, SS, RS un SR izomēru summa)
                  
                  
                     Liellopi
                  
                  
                     25 μg/kg
                  
                  
                     Muskuļi
                  
               
                     250 μg/kg
                  
                  
                     Tauki
                  
               
                     25 μg/kg
                  
                  
                     Aknas
                  
               
                     25 μg/kg
                  
                  
                     Nieres
                  
               
                     40 μg/kg
                  
                  
                     Piens”
                  
               
      4.   Pretiekaisuma līdzekļi
      4.1.   Nesteroīdie pretiekaisuma līdzekļi
      4.1.4.   Oksikāma atvasinājumi
      
         
                     Farmakoloģiski aktīvā(-ās) viela(-as)
                  
                  
                     Marķieratliekas
                  
                  
                     Dzīvnieku suga
                  
                  
                     Maksimāli pieļaujamais atlieku daudzums
                  
                  
                     Mērķaudi
                  
               
                     “Meloksikāms
                     
                  
                  
                     Meloksikāms
                  
                  
                     Cūkas, zirgu dzimtas dzīvnieki, truši
                  
                  
                     20 μg/kg
                  
                  
                     Muskuļi
                  
               
                     65 μg/kg
                  
                  
                     Aknas
                  
               
                     65 μg/kg
                  
                  
                     Nieres
                  
               
                     Liellopi, kazas
                  
                  
                     20 μg/kg
                  
                  
                     Muskuļi
                  
               
                     65 μg/kg
                  
                  
                     Aknas
                  
               
                     65 μg/kg
                  
                  
                     Nieres
                  
               
                     15 μg/kg
                  
                  
                     Piens”
                  
               
      
         (1)  Neizmantot dzīvniekiem, no kuriem iegūst olas lietošanai pārtikā. Maksimāli pieļaujamo atlieku daudzumu taukos, aknās un nierēs nepiemēro zivīm.
      
         (2)  Attiecībā uz zivju muskuļiem tas attiecas uz “muskuļiem un ādu dabīgās proporcijās”.
      
         (3)  Cūkām un mājputniem šis maksimāli pieļaujamais atlieku daudzums attiecas uz “ādu un taukiem dabīgās proporcijās”.”